《春日大醉再寄孙七政七政每骂我》
明代·吴孺子

旬日江村外，香醪困死人。
眼随他是甚，心与我何亲。
骂有官人口，闲多处士身。
交交黄鸟乱，无赖十分春。

作者简介：浙江兰溪人，一作金华人，字少君，号破瓢道人、嫩和尚、玄铁、元道人、赤松山道人。家本富有，中年妻死，弃其产，购法书名画，游江湖间。好《离骚》、《老》、《庄》，长于鉴别古物。工诗，善画鸡鹜水鸟。后居僧寺，隆庆末卒。